Banco di Caribe

Banco di Caribe (BdC) ta un banko komersial di Kòrsou, ku su sede prinsipal na Saliña, Kòrsou. E banko tin presensia operashonal tambe na Boneiru i Sint Maarten, i ta emplea un total di aproksimadamente 350 persona. BdC ta konsiderá komo un di e tres bankonan prinsipal den sektor finansiero di Kòrsou.Antillen Financieel: Banco di Caribe, konsultá 26-06-2025.

 Historia 
Banco di Caribe a wòrdu fundá na 1972 komo un instituto finansiero lokal ku karakter antiano.Digibron: Oprichting Banco di Caribe, konsultá 26-06-2025. E tabata, fuera di Aruba Bank, e úniko banko ku tabata kompletamente den man antiano.Vestiging van commerciële banken Curaçao, Encyclopedie van Curaçao (2007) Fundadónan tabata Philip de Jongh, komersiante i Hubert Spencer, sindikalista. 

Dia 21 di mei 1973 e banko ta kuminsá opera bou di direktor Eddy de Kort. Den transkurso di tempu el a desaroya komo un pilar den e struktura finansiero lokal di Karibe Hulandes, ku un kartera ku ta inkluí produktonan pa individuo, inversionista i empresanan chikí i grandi.

 Restrukturashon 
Na 2005, e grupo Parman International a bira akshonista mayoritario di Banco di Caribe NV. Un aña despues, den 2006, e mesun grupo a atkerí Seguros Ennia, establesiendo un grupo finansiero integrá.Ennia Group and Parman Holdings, Knipselkrant Curaçao, konsultá 26-06-2025. Direktor di Parman International tabata e empresario merikano Hushang Ansary. Na 2017, BdC a wòrdu formalmente rekonosí komo un kompania supsidiario di Grupo Ennia.Banco di Caribe profile – Ennia Group, konsultá 26-06-2025. 

Na 2021, despues ku e Grupo Ennia a enfrentá problemanan serio di solvensia, CBCS na nomber di Ennia Caribe Holding a bai over na benta di e akshonnan di Banko di Caribe. E grupo United Group Holdings, liderá pa e empresario Gregory Elias, a atkerí e banko entrante promé di yüni 2022.Overname Banco di Caribe kan nu snel, Antilliaans Dagblad (13 di mei 2022). E banko a kontinua operando aktivamente na Kòrsou, Boneiru, i Sint Maarten, mientras ku su operashon na Aruba a wòrdu terminá komo parti di un strategia di reenfoke. Fin di 2024 e operashon na Aruba a keda atkerí pa e banko di invershon arubano, AIB Bank NV.AIB Bank N.V. ta tuma Banco di Caribe (Aruba) N.V. over!, NoticiaCla (23 di december 2024)

 Mira tambe 
 Banco di Caribe Aruba
Banko Sentral di Kòrsou i Sint Maarten

Category:Empresa
Category:Kòrsou